ગીતનું મૂળ વર્ઝન ત્યારે પણ બહુ લોકપ્રિય થયું હતું, અને આજે પણ તેની ચાહના બરક઼રાર છે. તેમ છતાં અહીં તેને સ્થાન આપવાનું કારણ છે તેનાં વિવિધ વર્ઝનનાં ફિલ્માંકનમાં દિગ્દર્શનના અનોખા સ્પર્શથી ફિલ્મનાં કથાનકની વાતની રજૂઆતને સાવ નવા જ અંદાજમાં પેશ કરવાની રાજ કપૂરની નિપુણતા. પ્રસ્તુત વર્ઝનની શરૂઆતની પંક્તિઓ મૂળ વર્ઝનના અંતિમ અંતરાની છે. (એ જમાનાના) જીવલેણ રોગ ટીબીની સારવાર અર્થે નાયકને લાંબા સમય સુધૂ પ્રેમિકાથી દૂર થવાનું છે. એ અલગ પડવાની ઘડી પહેલાંની અપેક્ષા આ અંતરામાં વ્યક્ત થાય છે.